《访洪山海禅师用季翔韵》
明代·管讷

今朝立春风物熙，东岩阁前寻远师。烟霞丘壑旧游处，金碧楼台新构时。

东风官马去何疾，落日家童行欲疲。我亦清斋不饮酒，与尔结社同幽期。

作者简介：明松江府华亭人，字时敏。少即能诗。洪武中征拜楚王府纪善，迁左长史，事王二十余年，以忠谨闻。年七十余致仕，楚王请留居武昌，禄养终身。有《蚓窍集》。